Nordjyllands Beredskab blev i morges kort før kokken 8 kaldt til, hvad der først blev rapporteret som en naturbrand på Trinderupvej sydvest for Hobro. Da brandfolkene nåede frem til adressen, viste det sig, at der var sat ild til en affaldsdynge. - Der var lavet et bål af noget halm og nogle brædder, og det var vi nede for at slukke. Og vi havde politiet med, for der var tændt ild, før solen stod op, og det var også en form for affald, man afbrændte. Så det var ikke lige helt efter bogen, siger indsatsleder ved Nordjyllands Beredskab Palle Olsen. Vagtchef Jess Falberg fra Nordjyllands Politi fortæller, at der på adressen er fundet en kontrollereret afbrænding sted, og der nu skal kigges nærme på, om der skal rejses sigtelse for overtrædelse af brandlovgivningen.

Referat:
En kontrolleret afbrænding af affald kan vise sig at være ulovlig.